Tiger Airways

Sejarah

Penerbangan ini ditubuhkan pada 12 Disember 2003 dan memulakan penjualan tiket pada 31 Ogos 2004. Penerbangan ini memulakan operasinya dalam suasana kesulitan yang melandai industri penerbangan akibat harga minyak yang melambung dan juga saingan hebat dari penerbangan yang lain. Tiger Airways menundakan rancangannya untuk mengenakan bayaran tambahan minyak seperti yang dilakukan oleh pesaingnya.
Pada 21 September 2005, syarikat ini melaporkan bahawa untuk tahun pertama operasinya, ia telah melihat lebih 50,000 penumpang menggunakan penerbangannya, 5000 penerbangan yang mengikut jadual, dan kadar penerbangan yang sempurna sebesar 98.7%. 94% penerbangan yang berlepas dan 90% penerbangan yang tiba berlangsung mengikut jadual. Ia juga telah membeli empat buah pesawat dan melancarkan penerbangan ke 9 destinasi.
Penerbangan ini mengharapkan untuk meningkatkan armadanya ke sembilan pesawat Airbus A320 pada penghujung 2006, dan untuk melayani sekurang-kurangnya 3 juta penumpang setiap tahun pada masa itu. Ia juga mengharap untuk menambahkan lagi enam destinasi pada 2006, kebanyakkan ke China dan India.
Tiger Airways adalah penerbangan kos rendah pertama dari Singapura yang menerima kelulusan dari pihak berkuasa China untuk terbang ke bandar-bandar di selatan China seperti Haikou, Guangzhou dan Shenzhen dalam sebuah pengumuman pada 21 Februari 2006. Penjualan tiket ke destinasi-destinasi tersebut dimulakan pada 24 Februari 2006, dengan penerbangan pertama ke Shenzhen pada 15 April, Haikou pada 26 April dan Guangzhou pada 27 April 2006. Tiger Airways mendapati penerbangan ke bandar-bandar tersebut sangat popular dan telah meningkatkan bilangan penerbangan ke Haikou dan Guangzhou kurang dari tiga bulan sejak pelancarannya.

Pemilikan

Tiger Airways dimiliki 100% oleh Tiger Aviation, syarikat yang ditubuhkan pada 2007 bagi mengendali Tiger Airways dan syarikat subsidiarinya, Tiger Airways Australia.

Armada

Penerbangan ini memiliki armada yang merangkumi pesawat A320-200. Semua pesawat menawarkan kelas ekonomi sahaja dengan 180 tempat duduk.
Pada masa kini, penerbangan ini memiliki 9 buah pesawat dalam armadanya setelah penghantaran dua buah pesawat pada April 2006,, pesawat ketiga pada 11 Oktober 2006, pesawat keempat iaitu 9V-TAH pada 23 November 2006, dan yang keliama, 9V-TAI, pada 14 Disember 2006. Pada Julai 2006, syarikat ini mengumumkan persetujuan jual-dan-sewa kembali dengan syarikat GATX Air untuk dua buah pesawat yang akan tiba pada Oktober 2006 dan November 2007. Ia juga mengumumkan yang ia akan mendapatkan lagi 8 buah pesawat ubagi meningkatkan jumlah pesawatnya kepada 20.
Pada 17 Oktober 2006, penerbangan ini telah mengesahkan pembelian lapan lagi pesawat yang akan diterima di antara tahun 2008 dan 2010 dalam satu persetujuan yang bernilai $S780 juta. Pada 4 Januari 2007, Tiger mengumumkan yang ia telah berjaya mendapat pinjaman untuk membiayai pembelian ini dari sebuah bank Perancis, BNP Paribas.
Pada 21 Jun 2007, Tiger mengumumkan yang ia telah menandatangani surat persetujuan untuk membeli lagi 30 buah pesawat berniai $USD 2.2 bilion, dengan lagi 20 buah dalam pilihan. Pesawat-pesawat ini akan dihantarkan di antara tahun 2011 dan 2014. Pada 10 Oktober 2007, Tiger mengesahkan surat persetujuan yang ditandatanganinya pada bulan Jun 2007. Pesawat-pesawat baru ini akan digunakan untuk rangkaiannya di Asia Pasifik dan juga penerbangan domestik di Australia. 
Pada 18 Disember 2007, Tiger mengumumkan yang bilangan pesawat Airbus A320 yang ditempah dahulu ditingkatkan kepada 70.

Pilihan makanan dan minuman

Sebagai sebuah penerbangan kos rendah, makanan dan minuman percuma tidak disediakan, namun ia boleh dibeli dari kru kabin. Menu yang disediakan adalah makanan ringan seperti mi segera, sup dan sandwic. Minuman panas dan sejuk dan arak juga dijual.

Hiburan

Buat masa kini, tidak terdapat Sistem Hiburan Dalam Pesawat dalam semua penerbangan Tiger Airways. Namun, penumpang boleh membayar S$15 untuk menggunakan pemain video yang terdapat dalam pesawat sepanjang jangka masa penerbangan. Majalah penerbangan, Tiger Tales, disediakan secara percuma kepada penumpang.